མཐུན་ཚོགས་དེའི་དབུ་འབྱེད་མཛད་སྒོར་༧གོང་ས་མཆོག་གིས་གསུང་འཕྲིན་ཞིག་ཀྱང་བསྩལ་ཡོད་པ་དང༌།ཨོ་སི་ཋི་རི་ཡའི་སྐུ་ཚབ་དོན་གཅོད་ཚེ་ཏན་བསམ་གྲུབ་ཤཀྱ་ལགས་ཀྱིས་གསུང་འཕྲིན་སྒྲོག་སྦྱོང་གནང་ཡོད།༧གོང་ས་མཆོག་གི་གསུང་འཕྲིན་ནང༌།བོད་ཀྱི་ཆོས་དང་རིག་གཞུང་གི་རླབས་ཆེན་དགོངས་དོན།མིའི་ལུས་སེམས་གསོ་བྱེད་དང་འཛམ་གླིང་ཞི་བདེ།འགྲོ་བ་མིའི་རིགས་ཀྱི་ཁོར་ཡུག་སྲུབ་སྐྱོབ་སོགས་གཞན་ཕན་སྒྲུབ་བྱེད་ཅིག་ཡིན།ང་ཚོས་ད་བར་འདི་ལྟ་བུའི་རིག་གཞུང་འཛིན་སྐྱོང་སྤེལ་གསུམ་བྱས་བར་གྲུབ་འབྲས་ཡག་པོ་བྱུང་ཡོད་ལ།ད་དུང་མུ་མཐུད་སྲུང་སྐྱོབ་བྱེད་པར་ང་ཚོར་འཛམ་གླིང་ཡུལ་གྲུ་གང་ས་ནས་རྒྱབ་སྐྱོར་དགོས་སྟབས།ཁྱེད་ཅག་གྲོགས་པོ་ཚོས་མུ་མཐུད་རྒྱབ་སྐྱོར་དང༌།མ་འོངས་པར་འཛམ་གླིང་གི་མཁྱེན་ལྡན་མང་པོའི་རྒྱབ་སྐྱོར་འོང་བའི་རེ་བ་ཡོད།ལས་དོན་འདིར་ས་དེར་གནས་བཞུགས་བོད་རིགས་མི་དམངས་ཀྱིས་རྒྱབ་སྐྱོར་ཐོབ་ཡོད།ས་གནས་མི་སེར་ཚོས་ཡུན་རིང་ལ་བོད་མིར་མཛའ་བརྩེ་ཟབ་མོ་བཅིངས་པར་ངེད་རང་དགའ་སྤྲོ་ཚད་མེད་སྐྱེས་ཡོད།ཅེས་གསུངས་ཡོད་འདུགསྤྱི་ནོར་༧གོང་ས་མཆོག་གིས་ཆེད་མངགས་ལྟར།དགེ་བཤེས་བསྟན་འཛིན་དར་རྒྱས་ལགས་ཀྱིས་མཐུན་ཚོགས་འདིའི་ལས་འཆར་གོ་སྒྲིག་པ་དང་ད་ལྟའི་འགན་འཛིན་གྱི་ཕྱག་ལས་གནང་མུས་ཡིན་སྟབས།ཐེངས་འདིར་ཁོང་གིས་ཨོ་སི་ཋི་རི་ཡའི་ཆབ་སྲིད་ཚོགས་པ་ཁག་དང༌།ཆོས་ལུགས་ཚོགས་པ་ཁག།མི་མང་སོགས་ལ་མཐུན་ཚོགས་འདིར་རྒྱབ་སྐྱོར་གནང་བར་ཐུགས་རྗེའི་ལེགས་འབུལ་གྱི་གསུང་བཤད་གནང་ཡོད་འདུག